CELEX: 32020D1583
Language: lt
Date: 1603411200000
Title: Tarybos sprendimas (ES) 2020/1583 2020 m. spalio 23 d. dėl pozicijos, kurios Europos Sąjungos vardu turi būti laikomasi Partnerystės komitete, įsteigtame Europos Sąjungos, Europos atominės energijos bendrijos bei jų valstybių narių ir Armėnijos Respublikos visapusiškos ir tvirtesnės partnerystės susitarimu, dėl asmenų, galinčių būti arbitrais ginčų sprendimo procedūrose, sąrašo pakeitimo

30.10.2020   
               
               
                  LT
               
               
                  Europos Sąjungos oficialusis leidinys
               
               
                  L 362/23
               
            
         TARYBOS SPRENDIMAS (ES) 2020/1583
         2020 m. spalio 23 d.
         dėl pozicijos, kurios Europos Sąjungos vardu turi būti laikomasi Partnerystės komitete, įsteigtame Europos Sąjungos, Europos atominės energijos bendrijos bei jų valstybių narių ir Armėnijos Respublikos visapusiškos ir tvirtesnės partnerystės susitarimu, dėl asmenų, galinčių būti arbitrais ginčų sprendimo procedūrose, sąrašo pakeitimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Europos Sąjungos, Europos atominės energijos bendrijos bei jų valstybių narių ir Armėnijos Respublikos visapusiškos ir tvirtesnės partnerystės susitarimas (1) (toliau – Susitarimas) pasirašytas Sąjungos vardu pagal Tarybos sprendimą (ES) 2018/104 (2) ir laikinai iš dalies taikomas nuo 2018 m. birželio 1 d.;
                  
               
                     (2)
                  
                  
                     Pagal Susitarimo 339 straipsnio 1 dalį 2019 m. spalio 17 d. savo posėdyje Partnerystės komitetas sudarė 15 asmenų, norinčių ir galinčių būti arbitrais, sąrašą (toliau – arbitrų sąrašas);
                  
               
                     (3)
                  
                  
                     Armėnija pranešė Sąjungai, kad vienas iš jos pasiūlytų asmenų nebeatitinka Susitarimo 339 straipsnio 2 dalyje nustatytų sąlygų, todėl turėtų būti pakeistas;
                  
               
                     (4)
                  
                  
                     siekdamas užtikrinti, kad būtų galima įgyvendinti laikinai taikomas Susitarimo nuostatas, Partnerystės komitetas turi priimti sprendimą pakeisti arbitrų sąrašą iš dalies pakeistu sąrašu;
                  
               
                     (5)
                  
                  
                     tikslinga nustatyti poziciją, kurios Sąjungos vardu turi būti laikomasi Partnerystės komitete, nes Partnerystės komiteto sprendimas pakeisti arbitrų sąrašą bus privalomas Sąjungai,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Europos Sąjungos, Europos atominės energijos bendrijos bei jų valstybių narių ir Armėnijos Respublikos visapusiškos ir tvirtesnės partnerystės susitarimu įsteigtame Partnerystės komitete dėl arbitrų sąrašo pakeitimo, kaip nurodyta Susitarimo 339 straipsnyje, grindžiama atitinkamu Partnerystės komiteto sprendimo projektu (3).
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2020 m. spalio 23 d.
            
               
                  Tarybos vardu
               
               
                  Pirmininkė
               
               S. SCHULZE
            
         
         
            (1)  OL L 23, 2018 1 26, p. 4.
         
            (2)  2017 m. lapkričio 20 d. Tarybos sprendimas (ES) 2018/104 dėl Europos Sąjungos, Europos atominės energijos bendrijos bei jų valstybių narių ir Armėnijos Respublikos visapusiškos ir tvirtesnės partnerystės susitarimo pasirašymo Sąjungos vardu ir laikino taikymo (OL L 23, 2018 1 26, p. 1).
         
            (3)  Žr. dokumentą ST 11524/20 (http://register.consilium.europa.eu).